pyrfekt.streindjyrz.

la pyrfekt.streindjyrz. goi ko'a merko seltivni .i tivni ko'a fa la'o gy. ABC television network gy. ba li 25 pi'e 3 pi'e 1986 ku pu li 6 pi'e 8 pi'e 1993 .i la'o gy. Dale McRaven gy. finti ko'a .i ko'a lisri lo terki'i poi jbini la leiris.apyltyn. joi la balkis.bartakymes. poi ge darno tamne la leiris. gi krasi fa lo cfika daplu poi cmene la'o my. Mypos my. ku'o la'o gy. Mediterranean Sea gy.

ni'o tivni ko'a ca xa lo reldei .i ba go'i tivni ko'a ca lo cibdei poi jbini lo critu be li 1986 be'o bi'i lo vensa be li 1988 .i ba go'i tivni ko'a caze'u lo mumdei .i ku'i tivni ko'a ca lo xavdei pe li 1992

lisri jicmu

ni'o ko'a lisri lo te ckini be la leiris. bei la balkis. .i la balkis. djuno so'u lo merko kulnu .i go'i krinu lonu la leiris. ctuca la balkis. fo lo merko kulnu .i ji'a la balkis. ctuca la leiris. fo lo kulnu pe la mipos. .i cafne fa lonu raktu la balkis. fa lonu na djuno fi lo merko kulnu .ije la balkis. nitcu la leiris. lonu la leiris. sidju la balkis. lonu vimcu lo te raktu .i ji'a cafne fa lonu la leiris. finti lo platu noi fliba .ije la leiris. nitcu lo te sidju be fi la balkis.

ni'o ca so'o kinpau la leiris. joi la balkis. gasnu lo dansu be lo nungei be'o poi mixre la'o gy. dosado gy. joi la'o gy. hokey pokey gy. .i ji'a ca so'o kinpau la leiris. joi la balkis. zdizu'e la butcitag. poi ge klesi la tag. gi pilno lo bukpu lanme pe la balkis. ge'u poi cmene la dimitris.

prenu

rajlu prenu

 la'o my. Balki Bartokomous my. se dracyka'i la'o gy. Bronson Pinchot gy. .i la balkis. zanbebna lanme bo dalku'i .i la balkis. se krasi lo daplu poi cmene la mipos. .i la balkis. xagjijnu .ije la balkis. xamgu prenu .i cafjufpau la balkis. fa lodu'u na terckasu
 la'o gy. Larry Appleton gy. se dracyka'i la'o gy. Mark Linn-Baker gy. .i la leiris. se krasi la'o gy. Madison, Wisconsin gy. .i la leiris. cafne lonu ticysku .i la leiris. finti lo fliba se platu be fi lonu binxo lo ricfu
 la'o gy. Jennifer Lyons gy. se dracyka'i la'o gy. Melanie Wilson gy. .i la jenefyr. vinji djabeipre .i la jenefyr. pampe'o la leiris. .i ku'i no'e cafne lonu la jenefyr. xlamu'ijijnu la leiris.
 la'o gy. Mary Anne Spencer gy. se dracyka'i la'o gy. Rebeca Arthur gy. .i ji'a la meirian. vinji djabeipre .i la meirian. pampe'o la balkis. .i la meirian. zanrai pendo la jenefyr.

tolralju prenu

 la'o gy. Sam Gorpley gy. se dracyka'i la'o gy. Sam Anderson gy. .i la gorplis. selplijibri la balkis. .i la gorplis. gidva fi lo mrilu kumfa .i cafne fa lonu la gorplis. ckasu la balkis. lodu'u la balkis. fange
 la'o gy. Mr. Wainwright gy. se dracyka'i la'o gy. F.J. O'Neill gy. .i la .ueinrait. selplijibri la leiris.
 la'o gy. Lydia Markham gy. se dracyka'i la'o gy. Belito Moreno gy. .i la ledi,ys. ciska finti lo zukti'i djekarnypau
 la'o gy. Harriette Winslow gy. se dracyka'i la'o gy. Jo Marie Payton gy. .i la xeiri,et. sazri lo rajma'e vi la'o gy. Chicago Chronicle gy. .i lonu la xari,et. cliva ko'a kei se krinu dracyka'i fi la famylis.matyrz.
 la'o gy. Harry Burns gy. se dracyka'i la'o gy. Eugene Roache gy.
 la'o gy. Donald Twinkacetti gy. se dracyka'i la'o gy. Ernie Sabella gy. .i la twinkesetis. selplijibri la leiris. .e la balkis. .i la twinkesetis. toljaxpu'a la leiris. .e la balkis.
 la'o gy. Edwina Twinkacetti gy. se dracyka'i la'o gy. Belita Moreno gy. .i la .eduinys. fetspe la twinkesetis. .i cafne fa lonu eduinas. fengu la twinkesetis. lonu toljaxpu'a la leiris. .e la balkis.
 la'o gy. Susan Campbell gy. se dracyka'i la'o gy. Lise Cutter gy. .i la suzen. pendo la leiris.

lisri

ni'o ca lo pamoi kinpau la balkis. tolcliva lo kumyzda pe la leiris. .ije la balkis. platu lonu xabju lo kumyzda pe la leiris. .i ku'i puziku la leiris. cliva lo zdani pe lo laznu pe la leiris. .ije la leiris. djica lo nu nonkansa .i lonu la balkis. na ponse lo zdani kei krinu lonu la leiris. curmi lonu la balkis. kansa la leiris. lonu xabju .i la leiris. bitygau lo selplijibri be la leiris. be'o poi cmene tuinkysetis. ku'o lonu le'ipli la balkis.  .i la tuinkysetis. toljaxpu'a la leiris. .e la balkis. .i la tuinkysetis. smugau la leiris. la'o gy. jerk gy. .ije la balkis. la guzmrkukurbita

ni'o ca lo remoi tivcitsi ku la leiris. binxo lo pampe'o be la jenefyr. .ije la balkis. binxo lo pampe'o be la meirian. .i ca lo cimoi tivcitsi ku la leiris. binxo lo djekarni ci'arfi'i vi la'o gy. Chicago Chronicle gy. .i bazi go'i  la balkis. binxo lo mrilu vi la'o gy. Chicago Chronicle gy. .i la leiris. se le'ipli la .ueinrait. .i la balkis. se le'ipli la gorplis.

ni'o ca lo xamoi tivcitsi ku la leiris. bavyspe la jenefyr. .i la leiris. spebi'o la jenefyr. ca lo zemoi tivcitsi .i bazi go'i la leiris. joi la balkis. joi la jenefyr. joi la marian. zdani muvdu lo re'azda .i cazi lo fanmo be lo zemoi tivcitsi lonu la marian. zdani muvdu kei se mukti lonu la balkis. na nunspe stidi .i ku'i bazi go'i la balkis. cfasanji lodu'u djica spebi'o la marian. .i go'i mukti balkis. spebi'o la marian. .i ca lo romoi mentu pe lo zemoi tivcitsi la jenefyr. cusku la leiris. lodu'u tarbyvau

ni'o lo bimoi tivcitsi cu tolsitsi ba mu lo datru ba lo fanmo be lo zemoi tivcitsi .i la balkis. .e la marian. xrukla la cikagos. la mipos. .i la marian. tarbyvau .i la marian. se jbena la'o my. Robespierre Boinki Bartokomous my. lo romoi kinpau lo karce .i la jenefyr. se jbena la'o gy. Tucker Appleton gy. lo romoi kinpau lo glare vacri vasrlbaluni

Category:tivni